# 00 Parasport Danmark Logo Farver DK - VerticalREFERAT AF BESTYRELSESMØDE

# D. 26. NOVEMBER 2024

**Deltagere:** John Petersson (JP) – via Teams, Jens Boe Nielsen (JBN) - mødeleder, Asger Krebs (AKR) – via Teams, Tine Rindum Teilmann (TRT), Lene van der Keur (LvdK) fra kl. 15:52 – via Teams, Jan S. Johansen JSJ), Sven Folkmann (SFO). og Lykke Guldbrandt (LGU) – via Teams.

**Desuden deltog:** Ivan Løvstrup (IVL), Hanne Hede (HHE), Søren Jul Kristensen (SJK) og Michael Møllgaard Nielsen (MMN)

**Afbud**: Jannie Hammershøi (JH) og Teis Bro (TBR).

**DAGSORDEN**

 **Praktiske forhold**

1. Godkendelse af dagsorden
2. Godkendelse og underskrift af referat af senest afholdte bestyrelsesmøde
3. Opfølgning på tidligere referater og åbentstående punkter heri
4. Fastsættelse af datoer og tid for møder for bestyrelsen
5. Internationale møder/konferencer
6. Internationale stævner/mesterskaber

 **Meddelelser fra bestyrelsen og ledelsen**

1. Nyt fra ledelsen
2. Nyt fra bestyrelsens medlemmer

**Sager til orientering**

1. Økonomi
2. Talent- og elitestrategi for paralympiske idrætter 2025-2032

**Sager til beslutning**

1. Bestyrelsens opgavefordeling
2. Fornyet partnerskabsaftale mellem DBS og PD 2025 - 2028

 **Sager til drøftelse – herunder evt. temadrøftelse af maksimalt 30 minutter**

1. Evaluering af setup til PL udenfor PL-byen
2. Frivillighedsforsamling igen?

 **Eventuelt**

**PRAKTISKE FORHOLD**

**Ad 1 Godkendelse af dagsorden.**

 Dagsordenen blev godkendt med tilføjelse af punkt: 14 Frivillighedsforsamling igen?

**Ad 2 Godkendelse og underskrift af referat af senest afholdte bestyrelsesmøde**

 Referatet fra det seneste bestyrelsesmøde den 30. september 2024 blev godkendt.

**Ad 3** **Opfølgning på tidligere referater og åbentstående punkter heri**

 Intet til dette punkt.

**Ad 4 Fastsættelse af datoer og tid for møder for bestyrelsen.**

 **Kommende bestyrelsesmøder:**

De kommende bestyrelsesmøder foreslås til afholdelse på følgende datoer og tidspunkter:

* Tirsdag d. 21. januar 2025 (inkl. National Board møde)
* Mandag d. 31. marts 2025
* Onsdag d. 11. juni 2025

 **Andre møder og arrangementer:**

Internationale arrangementer i Danmark samt større tværgående arrangementer opføres her.

* Sport24, 4. januar 2025, Boxen i Herning
* Pressalit Sports Academy, d. 31. januar - 1. februar 2025, Vejle
* Fejring af medaljetagere ved PL, 25.-26. januar 2025, Himmerland

**Ad 5 Internationale møder/konferencer**

* 2025 EPC Conference and GA, d. 29.-30. august 2025 (JPE, IVL)
* IPC GA, medio september 2025, Seoul (JPE, IVL)

**Ad 6 Internationale stævner/mesterskaber**

* Special Olympics World Winter Games, 8. – 16. marts 2025, Torino
(LvdK, JPE, IVL, TBR + en fra breddeudvalget)

**MEDDELELSER FRA BESTYRELSEN OG LEDELSEN**

**Ad 7 Nyt fra ledelsen**

 **EM i Powerchair Hockey 2024**

EM blev afviklet fra den 23. til 27. oktober 2024, og det var første gang Danmark var vært for et internationalt mesterskab i en el-kørestolsidræt. Mesterskabet blev spillet på Musholm, der sammen med Parasport Danmark, Sport Event Denmark og Slagelse Kommune var værter for ca. 200 spillere, trænere, officials og hjælpere.

Otte hold deltog i EM, der blev indledt med en åbningsceremoni med deltagelse af H.K.H. Prinsesse Benedikte, der er protektor for Parasport Danmark. Alle billetter var udsolgt til EM, og der var fuldt hus med ca. 300 tilskuere til alle Danmarks kampe.

Slutstillingen blev følgende: Guld: Holland, Sølv: Tyskland og Bronze: Danmark. Der var 8 deltagende nationer.

Parasport Danmark har stor erfaring med at afvikle internationale events – og derfor har vi i et stort internationalt event som EM i Powerchair Hockey 2024 også klare og tydelige målsætninger indenfor en række forskellige områder (sportsligt, kommunikation, kommercielt m.m.) for at opnå den høje kvalitet og det niveau, som vi stræber efter.

Alle målsætninger var fastsat med øje for såvel de overordnede bevæggrunde for at være værtsnation såvel som Parasport Danmarks eventstrategi – og vi lykkedes med rigtig meget under eventen bl.a. at sætte en standard for hvordan IPCH (den internationale organisation for powerchair hockey/floorball) afvikler deres mesterskaber – men der er også indsatser, som vi skal arbejde videre med på bagkant, bl.a. de positive tilkendegivelser fra Slagelse Kommune omkring opstart af klub i kommunen samt flere andre indsatser, hvor vi tager de første skridt på et opsamlings- og evalueringsmøde i LOC (arrangementsgruppen) den 28. november.

 **Uddannelse gennem året**

 Med årets udgang tæt på, er her er overblik over året uddannelsesaktiviteter:

Idrætscertificering: To institutioner er enten færdig-certificeret eller i gang med forløbet, og en enkelt institution er blevet recertificeret (i at alt 26 medarbejdere). Endelig deltog 50 i årets temadag.

En del af holdet: Der er afholdt seks kurser i samarbejde med DBU med i alt 83 trænere.

Endelig er der afviklet syv foreningsrettede kurser af forskellig karakter med 107 deltagere.

I alt et år, hvor vi er tilfredse med aktiviteterne på uddannelsesområdet, som vi glæder os til at fortsætte i 2025.

 **Odense SPOTanalyse**

Med parasportrådet på plads og parasportpuljen for 2024 uddelt, er der nu blevet tid til at udarbejde en SPOTanalyse i samarbejde med Odense Kommune. Arbejdet er igangsat og forventes færdig medio januar 2025.

 **Besøg fra Island**

Den 26. – 27.11. får vi besøg af 30 personer fra Island. De kommer fra UMFI, som vist er Islands svar på DGI. I gruppen er der også personer fra parasporten i Island. De skal høre om vores arbejde med rekruttering af børn og unge herunder En del af holdet, Tumbling og Rising Stars, Ny i Parasporten og vores samarbejde med DBS.

 **Parasport Randers**

Randers kommune har sat fokus på Parasporten. Den 19.11. var der inviteret til [Netværksmøde Parasport Randers - Randers Kommune](https://www.randers.dk/arrangementer/netvaerksmoede-parasport-randers/). Her deltog over 50 personer fra den frivillige idræt, parasportsudøvere, fagprofessionelle og repræsentanter fra kommunen. Indledning fortalte Lisa Kjær om hendes karriere og efterfølgende havde vi et oplæg om, hvad Parasport Danmark kan støtte op med.

Interessen var stor og flere ideer blev bragt til torvs. Nok ikke alle ideer vil få ben at gå på, men der er grund til at tro, at der vil opstå nye tilbud i Randers i løbet af det næste år.

 **Samarbejdsaftale med Hammel Neurocenter**

Vi har netop landet en samarbejdsaftale med Hammel Neurocenter, som er et rehabiliteringscenter for mennesker, der har fået hjerneskade. Aftale betyder, at vores underviserkorps afvikler idrætsdage sammen med centret, og at centret sikrer, at deres patienter bliver præsenteret for og hvis der er interesse for udfyldt formularen [Ny i parasporten - parasport.dk](https://parasport.dk/klubber/vaerktoejer/ny-i-parasporten/), som betyder, at vi får mulighed for at kontakte patienterne efter udskrivelse med henblik på at hjælpe dem i gang med idræt.

Læs mere her: [Idræt og fællesskab skal hjælpe hjerneskadede patienter på vejen tilbage til et aktivt liv - parasport.dk](https://parasport.dk/nyheder/pressemeddelelser/idraet-og-faellesskab-skal-hjaelpe-hjerneskadede-patienter-paa-vejen-tilbage-til-et-aktivt-liv/)

 **DM i Goalball**

Den 5. – 6. oktober blev første runde af DM i Goalball afholdt på Bodil Eskesen Instituttet på Glostrup sygehus.

Der deltog i alt 30 spillere fordelt på 7 hold, 4 hold i 1. division og 3 hold i 2. division. Holdende kom fra hele landet. Hellerup, Glostrup, Odense, Århus og Aalborg var repræsenteret.

Da sammenhold og socialt fællesskab vægtes højt i Goalball Danmark, overnattede alle spillere, trænere og frivillige sammen på Ishøj strand vandrehjem.

Vi arbejder på at anden runde bliver afholdt i forbindelse med DM-ugen i Aalborg i 2025.

 **Skolehåndboldstævne**

Tirsdag d. 12. november var Parasport Danmark sammen med DGI Midtjylland og Dybkær Specialskole vært for endnu en udgave af Skolehåndboldstævne for specialskoleelever.

Stævnet blev afviklet for 4. gang og endnu en gang var alle pladser besat. Der var deltagelse af knap 170 spillere/elever i alderen 10-16 år og ca. 30 trænere/lærere, og der blev afviklet flere end 30 kampe.

Stævnet var også velbesøgt af tilskuere, idet både forældre og klassekammerater var mødt op i stort antal og der blev heppet og sunget, ja, selv en ægte cheerleader med pom poms var til stede og gjorde stort indtryk.

Vi gjorde ved denne aktivitet brug af tilbuddet fra Time2Give, et program der giver medarbejdere i Danske Bank mulighed for at lave frivilligt arbejde i op til 24 timer af deres arbejdstid. 4 medarbejdere var med ved stævnet og hjalp med klargøring og oprydning, samt havde opgaver ved tidtagerbordene. En enkelt medarbejder havde dommererfaring og påtog sig denne opgave på en af banerne. Det var en stor hjælp for os i arrangørgruppen at have disse ekstra hænder til rådighed, og feedback fra Danske Bank har også efterfølgende været meget positiv og flere har givet udtryk for at de gerne er med igen næste gang.

 **Svømning**

DGI og SVØM Danmarks Aqua inspiration 2024 blev afholdt i Forum Horsens den 26. oktober. Aqua Inspiration er en kursusdag for landets svømmeinstruktører og svømmeskoleledere. I år var Parasport Danmark inviteret til at levere 3 workshops. 1 teoretisk workshop for svømmeskolelederne og 2 praktiske workshop for svømmeinstruktører. Over 60 instruktører/svømmeledere deltog i vores workshops, så man må sige der var stor interesse.

 **Atletik**

29.september blev der afholdt FM i Frame Running på Greve Stadion i forbindelse med Greve Atletiks sæsonafslutningsstævne.

 Det var som før en succes med mange flotte præstationer af atleterne.

Det skal fremhæves, at der er en ny generation på vej, som snart kan konkurrere på samme niveau som de etablerede landsholdsatleter.

Oven på et 2-årigt opstarts projekt finansieret af Østerbro Lokaludvalg og Københavns Kommune, har Sparta Atletik & Motion overtaget ansvaret for holdet Para-Atletik og Bevægelse.

Holdet er for børn og unge i alderen 5-16 år. De træner hver mandag kl. 15-16 på Østerbro Stadion eller inde i hallen sideløbende med Spartas top-atleter, når vejret ikke er til at være ude.

De 4 trænere, der er tilknyttet holdet, har erfaring fra atletikbaseret træning med specialskolerne i København. Det koster 100kr om måneden at være med.

 **Siddende Volley**

LAVIA København afholdt i weekenden 2.-3.november Copenhagen Sit-Cup i Grøndal Multicenter.

Der var deltagelse af hold fra 6 europæiske nationer. PL-atlet Bjørk Nørremark overrakte medaljer til de bedste hold søndag eftermiddag.

LAVIA har store ambitioner med Siddende Volley og har kastet sig ud i et projekt med det formål at deltage som dansk landshold ved C-EM i Stavnager, Norge i maj 2025.

LAVIA har selv søgt fondspenge til projektet og det er bl.a. lykkedes at få 80.000kr fra Bevica Fonden.

Parasport Danmark bakker op om projektet med konsulent-sparring og økonomisk administration, men ellers er LAVIA selvkørende.

**Ad 8 Nyt fra bestyrelsens medlemmer**
Nyt fra JP:

 Møde med Sport Event Danmark om, hvorfor Paracykling ikke blev tænkt ind i ansøgningen om VM i Cykling i 2029, samt overvejelser om en evt. ansøgning herom efterfølgende. Umiddelbart bliver der ikke gjort mere herved.

 Digitalt kaffemøde i regi af EPC. Flere europæiske lande er stadigvæk kritiske overfor IPC og særligt med henblik på den individuelle og neutrale deltagelse af russiske og hviderussiske atleter, og de regionale paralympiske organisationer ser på udvikling af deres rolle efter at de vedtægtsmæssigt fik frataget deres stemmeret i IPC ved seneste generalforsamling.

 Deltagelse ved alle dage ved EM i Powerchair Hockey på Musholm. Et flot arrangement, se mere herom i nyt fra ledelsen.

 Deltog i Team Danmarks fælles medaljebonus arrangement for olympiske og paralympiske medaljetagere. Skønt at se dette nu foregår som et naturligligt fælles arrangement.

 Som I er orienteret og informeret om har Jens og jeg holdt den årlige udviklingssamtale med forbundets direktør.

 Jeg har sammen med Ivan, Teis C. og Jannik startet en indledende dialog om IPC-valget i 2025 og om mit eget kandidatur.

 Igennem mit revisionsselskab og vores internationale netværk havde jeg mulighed for at lave en times præsentation i Paris. Dette omhandlede selvsagt meget om mig selv, min sportslige og erhvervsmæssige karriere og mine bump på vejen for at få et job, men jeg fik samtidigt også lejlighed til at promovere Parasporten og særligt de Paralympiske Lege.

 Er netop hjemvendt fra bestyrelsesmøde i IPC, nr. 100 i rækken, der blev fejret i Milano sammen med organisationskomiteen for Milano-Contina 2026. Der var en lang række interne forhold på den 3 dages lange agenda, men også præsentation af den nye forperson for atletkomiteen Vladyslava Kravchenko (svømmer fra Malta), som jeg havde fornøjelsen af at inddrage i den paralympiske familie i min tid som formand for EPC. Vlady var en af de første EPC-atlet ambassadører.

 Nyt fra JBN:

 Bestyrelsesmøde i Idrætsskolen. Opgaven er i udbud, og vi forventer svar i starten af det nye år.

 Jeg har deltaget i Virtus Europa GA i Gdansk. Der var 9 lande til stede og nogle stykker på Teams (som dog ikke kan stemme). En russer stillede op til vicepræsidentposten - og en belgier og jeg forsøgte at få en modkandidat. Det kunne imidlertid ikke lade sig gøre "ifølge reglerne", som vi dog ikke kunne få udleveret. Jeg fik dog nogle regler tilsendt fra Thordur fra Island. De er gamle og trænger i den grad til at blive revideret. Selv efter disse gamle regler blev GA ikke afholdt korrekt.

 Russeren fik 3 stemmer og er således valgt.

 Jeg har efterfølgende henvendt mig til Marc Trauffeaut præsident for Virtus World for at høre hans synspunkter på sagen.

 Der blev holdt en konference, hvor vi fik en fin ajourføring af klassifikationsarbejdet i Virtus og dertil blev i præsenteret for en undersøgelse, som Virtus World ønske at få gennemført.

 Nyt fra LGU:

 Klassifikationsmøde i Bonn

 Jeg deltog i oktober i det årlige klassifikationsmøde i Bonn. Det var 3 dage, hvor vi blev budt indenfor i IPC’s nye, flotte lokaler. Der var en grundig gennemgang af den nye Classification Code og International Standards.

 Man introducerer nu et step 1 med Underlying Health Condition (UHC), hvor alle IF’er skal udpege en ansvarlig til at vurdere, om en atlet har et gyldigt handicap, inden de godkendes til klassifikation. Det affødte en større diskussion omkring IF’er, der får mandatet til at afgøre en atlets fremtid i parasporten – på papiret uden at have set atleten. Det stiller i hvert fald et større krav til NPC’erne ift. at få frembragt præcise og grundige diagnosepapirer.

 Fra IPC vurderer man, at man inden for 5-10 år kommer til at mangle rigtigt mange internationale klassifikatører, og der vil derfor være et stort fokus på at få uddannet nye klassifikatører. Som uddannelsessystemet er lige nu, er det fuldstændigt vilkårligt, om man som NPC hører eller får tilbudt deltagelse eller hører om klassifikationsuddannelse. Mange større nationer, som fx USA, Canada, Australien er gode til at uddanne nationale klassifikatører, fordi de har mange internationale klassifikatører, hvor mindre nationer har svært ved at få uddannet klassifikatører, fordi de er afhængige af de uddannelser, som IF’erne tilbyder, og det er meget, meget forskelligt, hvordan IF’erne arbejder med klassifikationsuddannelse. Der for er der nu lavet en ny international standard for classification personnel and training.

 Der var et stort fokus på international misrepresentation og gode eksempler på, hvad det kunne være. Et dilemma, man ser fx i CP fodbold, er, at nogle fodboldspillere først viser deres faktiske formåen, når de når til semifinaler eller finaler, hvor klassifikationen er slut. Der var mange drøftelser om dette, fordi det også ses i andre idrætter.

 Afskedsreception – Jørn Erik

 Jeg deltog i Jørn Eriks afskedsreception. Det blev en både rørende og hyggelig eftermiddag med mange fine ord til Jørn Erik med god tid til at snakke med de mange fremmødte. Jeg håber, det blev, som Jørn Erik gerne ville have det.

 Nyt fra LvdK:

 Deltaget i bestyrelsesmøde i VOH. Her sagde vi farvel til Jens Boe og goddag til Jannie.

 Siden er der kommet en bevilling, så VOH kan fortsætte. Tænker, Tine kan sige meget mere om dette.

 Afholdt breddeudvalgsmøde, hvor vi har fået set på og bevilliget midler til langt de fleste idrætter i 2025.

 I 2025 er der også Vinter World Games i Italien. Vi deltager med et floorballhold, 2 kunstskøjteløbere (en af hvert køn) og 2 langrendsløbere fra Grønland.

 Der er i breddeudvalget enighed om, at det også vil være relevant at en måske to fra det politiske niveau er til stede. Det er endnu ikke helt klart hvor mange ”gæster” udefra, der kommer. Grønlands Idrætsforbund og Coca-cola. Sender repræsentanter. Bestyrelsen er også inviteret.

 P.t. er jeg i Uganda, hvor vi starter møder med vores partnere i morgen og resten af ugen.

 Nyt fra TRT:

 DGI-årsmøde november 2024

Nedslag;

- DGI har haft medlemsvækst i alle aldersgrupper,

- der blev talt om “ungeløftet” hvor DGI er partner

- de vil øge deres samarbejde med skolen

- der bliver talt meget om folkesundhed - sund aldring

- en pulje på næsten 6 mill “børn og unges lige adgang til foreningslivet”, hvor det er

meningen at alle landsdelsforeninger kan søge midler bl.a. til indsatser i vores

samarbejde

- TAK til alle samarbejdsorganisationer

 En oplysning fra salen satte sig fast hos mig; 27% af unge har haft grænseoverskridende oplevelser i forbindelse med idræt.

 VoH:

 Har igen fået midler fra reserven. Efter en lang og noget usikker periode er der landet midler til at fortsætte arbejdet i de kommende to år.

 Se nyheden her: [https://www.sm.dk/nyheder/nyhedsarkiv/2024/nov/bred-aftale-fordeler-850-millioner-kroner-til-udsatte-borgere](https://eur03.safelinks.protection.outlook.com/?url=https%3A%2F%2Fwww.sm.dk%2Fnyheder%2Fnyhedsarkiv%2F2024%2Fnov%2Fbred-aftale-fordeler-850-millioner-kroner-til-udsatte-borgere&data=05%7C02%7Cgol%40parasport.dk%7Cacb4ce050b394c1b0dcd08dd0d84f0aa%7Cd34c71f2fdc44dff8a7d5797d5e61df6%7C0%7C0%7C638681586831559044%7CUnknown%7CTWFpbGZsb3d8eyJFbXB0eU1hcGkiOnRydWUsIlYiOiIwLjAuMDAwMCIsIlAiOiJXaW4zMiIsIkFOIjoiTWFpbCIsIldUIjoyfQ%3D%3D%7C0%7C%7C%7C&sdata=x%2BoggvhvhqOa9eH1DOpREjPtgYXcnyHORSy7IHUdJio%3D&reserved=0)

 VoH har fået 6,4 mio. over 2025 og 2026. Det ser ud til at være en overgang til den kommende grundfinansiering.

 Der er nu et halvt år fra den nuværende bevilling og herefter et år med den nye bevilling (til sommer 2026). Forventningen er at grundfinansieringen skal vedtages i foråret og derfor bliver der nok en ansøgningsmulighed i slutningen af næste år.

 Der arbejdes i ministeriet på at udarbejde en ny måde at fordele midler på, så arbejdet i civilsamfundsorganisationerne sikres en grundfinansiering. Der er endnu ikke enighed i partierne om, hvordan sådan en skal se ud.

 VoH takkede Parasport Danmark for at støtte op om indsatsen med at synliggøre VoH, særligt under PL.

**SAGER TIL ORIENTERING**

**Ad 9 Økonomi**

 Bilag: forklæde, referat af ØU-møde, og bemærkninger til kvartalsregnskab

 **Resumé:** På Økonomiudvalgsmøde den 12. august 2024 blev bl.a.

• kvartalssregnskab

• estimat for 2024

• givet en orientering på række sager

 **Anbefaling til bestyrelsen:** Orienteringen tages til efterretning

 Bestyrelsen blev orienteret og tog denne til efterretning.

**Ad 10 Talent- og elitestrategi for paralympiske idrætter 2025-2032**

 Bilag: forklæde og strategi

**Resumé:** På møde d. 30. september 2024 godkendte bestyrelsen i Parasport Danmark Talent- og Elitestrategi for paralympiske idrætter 2025-2032.

Efter godkendelsen har strategien undergået en proces med afsluttende korrekturtilretning, opsætning og grafisk design.

 Talent- og elitestrategien ligger nu klar i det endelige design og er vedhæftet som bilag.

 **Anbefaling til bestyrelsen:** Orienteringen tages til efterretning

 Bestyrelsen blev orienteret og tog denne til efterretning.

**SAGER TIL BESLUTNING**

**Ad 11 Bestyrelsens ansvarsområder**

 Bilag: forklæde og oversigt

 **Resumé:** Bestyrelsen har gennem en periode arbejdet med en intern fordeling af opgaver blandt dens medlemmer.

 Dette resulterede i et endeligt forslag, som blev rundsendt den 8. oktober 2024.

 **Anbefaling til bestyrelsen:** Bestyrelsen tilslutter sig den foreslåede opgavefordeling.

**Beslutning:** Bestyrelsen besluttede den foreslåede opgavefordeling.

**Ad 12 Fornyet partnerskabsaftale mellem DBS og PD 2025 - 2028**

 Bilag: forklæde, evaluerings notat, og aftaleudkast

**Resumé:** Udkastet til en ny aftale forelagt bestyrelsen den 30.9.2025 er blevet gennemarbejdet med bl.a. præcisering af idrætter, som skal have særlig fokus, og suppleret med en skriftlig evaluering.

DBS er endnu ikke 100% på plads og kan komme med ønsker til mindre justeringer af aftalen i løbet af de næste par uger.

**Anbefaling til bestyrelsen:** Hvis bestyrelsen kan godkende aftalen som den foreligger evt. med mindre justeringer, foreslås det, at formanden efterfølgende kan godkende den endelige aftale, hvis DBS ikke kommer med væsentlige ønsker til ændringer i aftalen.

Fremkommer der større ændringer, skal aftalen forelægges bestyrelsen igen på det næstkommende møde.

**Beslutning:** Bestyrelsen besluttede at følge anbefalingen, således formanden kan godkende den endelige aftale, hvis der ikke kommer væsentlige ændringer.

**SAGER TIL DRØFTELSE – HERUNDER EVT. TEMADRØFTELSE AF MAKSIMALT 30 MINUTTER**

**Ad 13 Evaluering af setup til PL udenfor PL-byen**

 Bilag: forklæde

**Resumé:** Under de Paralympiske Lege i Paris 2024 havde vi i Parasport Danmark et set-up uden for den paralympiske by, hvor vi tog imod gæster i form af sponsorer, politikere, medlemmer af kongehuset og samarbejdspartnere.

De gennemgående personer i dette set-up foretager en egentlig evaluering den 4. december. I den forbindelse vil det være godt at have bestyrelsens input til følgende overordnede evalueringsspørgsmål:

Overordnet

1. Hvilke styrker og svagheder oplevede vi ved set-uppet?

 2. Hvordan vurderer vi den samlede værdi for sponsorer, politikere, medlemmer af kongehuset og samarbejdspartnere?

 Logistik og faciliteter

 3. Hvordan fungerede hotellet som ramme for vores set-up, herunder beliggenhed, faciliteter og service?

 4. Var transporten i Paris effektiv og tilfredsstillende for gæsterne, og hvilke

 udfordringer opstod der i forbindelse med transporten?

 Gæsteoplevelser og servicering

 5. Hvordan fungerede vores servicering af de forskellige gæstegrupper (sponsorer, politikere, medlemmer af kongehuset, samarbejdspartnere) – fik de den nødvendige opmærksomhed og støtte?

 6. Hvordan vurderer vi oplevelserne for de enkelte grupper af gæster? Hvilke

 specifikke elementer gjorde størst indtryk?

 7. Var vores ressourcer passende fordelt mellem de forskellige gæstegrupper?

Fremtidige justeringer

 8. Er der nogen aktiviteter eller oplevelser, der kan prioriteres ned i LA28?

 9. Hvilke læringer fra Paris kan konkret overføres til LA?

 Andet

 10. Er der andet?

**Anbefaling til bestyrelsen:** Bestyrelsen drøfter ovenstående 10 evalueringsspørgsmål.

Bestyrelsen drøftede de 10 evalueringsspørgsmål.

**Ad 14. Frivillighedsforsamling igen?**

 Bilag: forklæde

**Resumé:** Tidligere har PD afholdt 3 frivillighedsforsamlinger. Den seneste var i 2017 eller 18. Her var rigtigt mange frivillige fra alle niveauer til stede og der blev vendt mange temaer. Vi fik midler fra Spar Nord fonden.

 **Anbefaling til bestyrelsen:** På seneste breddeudvalgsmøde d. 20. nov. vendte vi ideen om at genoptage Frivillighedsforsamlingerne. Vi er også blevet prikket på skulderen af et par af de frivillige om det samme. Bestyrelsen bedes drøfte om det kan lade sig gøre rent økonomisk og gerne komme med inputs til emner mv.

Bestyrelsen drøftede punktet og ønsker, at administrationen vender tilbage med et konkret forslag til program samt budget, når den nye udviklingschef er ansat. Udvalgene skal tage del i arbejdet.

**EVENTUELT**

 JSJ orienterede om fremtidige tanker for arbejdet i udviklingsudvalget.

Ref.: IVL/go